Okresná prokuratúra Bratislava V 
Prokofievova 4, 851 01 Bratislava 5

Sp. zn. : 2 Pv 829/10/1105	Bratislava V, 16.4.2012
EEČ : 2-12-191-2012

U Z N E S E N I E

Trestná vec:	obvinená XXXXX  
Prečin:	všeobecné ohrozenie podľa § 285 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Bratislava V
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
obvinená XXXXX dňa 09.11.2010 v čase asi o 13.00 hod. v Bratislave na XXXXX ulici č. XXXXX na 1. poschodí v byte na meno rodina XXXXX založila svojím nedbanlivostným konaním požiar a to tak, že riadne nedodržala pokyny uvedené v návode na použitie dekoračného krbu čiernej farby zn. Dubai čierny, a to najmä nebola opatrná pri nalievaní náplne do krbu, následkom čoho došlo k požiaru s ohniskom požiaru nachádzajúceho sa v pravej časti obývacej izby v tesnej blízkosti pri vykurovacom dekoračnom krbe, čo spôsobilo silné zadymenie bytu, došlo ku zhoreniu obývacej izby a ku zhoreniu časti kuchynského kúta, čím obvinená XXXXX spôsobila požiar bytu v 12. poschodovom obytnom dome so šiestimi bytmi na každom podlaží, po čom museli byť privolaní hasiči, ktorí pri zásahu a likvidácii požiaru museli vypáčiť okno na spálni bytu nachádzajúceho sa na 2. poschodí obytného domu, čím bola poškodenej XXXXX, nar. XXXXX, trvale bytom XXXXX spôsobená škoda vo výške 497,36,Eur,  

obvinená poškodenej dňa 27.01.2012 uhradila ako náhradu škody sumu 497,36-Eur a dňa 02.04.2012 zložila v prospech depozitného účtu Okresnej prokuratúry v Bratislave V ( číslo účtu 7000002913/8180) peňažnú sumu vo výške 160,00-€ na všeobecne prospešné účely, z ktorej bolo 50% určené pre Združenie na pomoc detskej onkológie, Limbová č. 1, XXXXX číslo účtu v slovenskej sporiteľni 11481225/0900 a 50 % štátu na peňažnú pomoc obetiam trestnej činnosti.
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Petržalka - Stred pod spisovou značkou ORP-2796/2010.

Skutková veta: 
obvinená XXXXX dňa 09.11.2010 v čase asi o 13.00 hod. v Bratislave na XXXXX ulici č. XXXXX na 1. poschodí v byte na meno rodina XXXXX založila svojím nedbanlivostným konaním požiar a to tak, že riadne nedodržala pokyny uvedené v návode na použitie dekoračného krbu čiernej farby zn. Dubai čierny, a to najmä nebola opatrná pri nalievaní náplne do krbu, následkom čoho došlo k požiaru s ohniskom požiaru nachádzajúceho sa v pravej časti obývacej izby v tesnej blízkosti pri vykurovacom dekoračnom krbe, čo spôsobilo silné zadymenie bytu, došlo ku zhoreniu obývacej izby a ku zhoreniu časti kuchynského kúta, čím obvinená XXXXX spôsobila požiar bytu v 12. poschodovom obytnom dome so šiestimi bytmi na každom podlaží, po čom museli byť privolaní hasiči, ktorí pri zásahu a likvidácii požiaru museli vypáčiť okno na spálni bytu nachádzajúceho sa na 2. poschodí obytného domu, čím bola poškodenej XXXXX, nar. XXXXX, trvale bytom XXXXX spôsobená škoda vo výške 497,36,Eur,  
Odôvodnenie: 
Poverený príslušník PZ, Obvodného oddelenia PZ XXXXX Okresného riaditeľstva PZ v Bratislave V pod spisovou značkou ORP-1016/ST-B5-2011 dňa 09.11.2010 podľa § 199 ods. 1 Tr. por. začal trestné stíhanie a dňa 03.11.2011 podľa § 206 ods. 1 Tr. por. vzniesol obvinenie XXXXX XXXXX pre prečin všeobecné ohrozenie podľa § 285 ods. 1 Trestného zákona na tom skutkovom základe ako je uvedené v predmetnom uznesení. 

V priebehu skráteného vyšetrovania bol dostatočne zistený a ustálený skutkový stav, ktorý korešponduje s výrokovou časťou tohto uznesenia a je zrejmý zo všetkých dôkazov, ktoré sú obsiahnuté vo vyšetrovacom spise.

Z výpovedí, ktoré boli urobené v rámci prípravného konania, výpovede samotnej obvinenej XXXXX XXXXX výpovede svedka-poškodeného XXXXX, výpovede svedka XXXXX, ohliadky miesta činu, odborného posudku hasičského a záchranného zboru a ostatných listinných dôkazov vyplýva, že obvinená sa v inkriminovanom čase dopustila protiprávneho konania, ktoré zakladá znaky jeho trestnoprávnej zodpovednosti pre prečin všeobecné ohrozenie podľa § 285 ods. 1 Tr. zák.

Obvinená i poškodená dali súhlas k mediácii, teda k mimo súdnemu riešeniu sporu. Pred mediačným úradníkom Okresného súdu v Bratislave V obvinená a poškodená dňa 03.04.2012 uzavreli zmier medzi obvinenou XXXXX XXXXX a poškodenou XXXXX, nakoľko obvinená a poškodená súhlasili s uzavretím zmieru, obvinená vyhlásila, že spáchala skutok, za ktorý je stíhaná a nie sú odôvodnené pochybnosti o tom, že jej vyhlásenie bolo vykonané slobodne, vážne a určito, nahradila poškodenej škodu, ktorá bola činom spôsobená, zložila na účet prokuratúry peňažnú sumu určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery je možné považovať takýto spôsob rozhodnutia za dostačujúci.
Následne obvinená poukázala na účet Okresnej prokuratúry v Bratislave V sumu vo výške 160,00-Eur na všeobecne prospešné účely, z ktorej bolo 50% určené pre Združenie na pomoc detskej onkológie, Limbová č. 1, XXXXX číslo účtu v slovenskej sporiteľni 11481225/0900 a 50 % štátu na peňažnú pomoc obetiam trestnej činnosti.
 
Podľa § 220 Trestného poriadku
	Ods. 1) V konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g) Trestného poriadku - prokurátor zastaví trestné stíhanie, ak sa schváli zmier medzi obvineným a poškodeným.

Prečin všeobecné ohrozenie podľa § 285 ods. 1 Tr. zák. číslo 300/2005 Z. z., je trestným činom za ktorý je možné páchateľovi uložiť trest odňatia slobody až na jeden rok.
Obvinená nebola doposiaľ súdne trestaná ani prejednávaná pre priestupok. Možno reálne očakávať, že povedie riadny život a že trestný čin pre ktorý je stíhaná, bol len vybočením z jej doposiaľ riadneho a bezúhonného života.
Vzhľadom k vyššie uvedeným skutočnostiam možno schválenie zmieru a zastavenie trestného stíhania považovať za dostatočný spôsob vybavenia veci.

S poukazom na uvedené skutočnosti som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Cirman
prokurátor